CELEX: C2004/190/25
Language: el
Date: 2004-07-24 00:00:00
Title: Απόφαση του Πρωτοδικείου (τρίτο τμήμα), της 12ης Μαΐου 2004, στην υπόθεση Τ-191/01, André Hecq κατά Επιτροπής των Ευρωπαϊκών Κοινοτήτων (Υπάλληλοι — Κοινωνική ασφάλιση — Άρθρο 72 παράγραφος 1, του ΚΥΚ — Κάλυψη ιατρικών εξόδων — Σοβαρή ασθένεια — Άρνηση επιστροφής σε ποσοστό 100 % ορισμένων ορισμένων ιατρικής φύσεως παροχών)

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/15
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   (τρίτο τμήμα)
   της 12ης Μαΐου 2004
   στην υπόθεση Τ-191/01, André Hecq κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Κοινωνική ασφάλιση - Άρθρο 72 παράγραφος 1, του ΚΥΚ - Κάλυψη ιατρικών εξόδων - Σοβαρή ασθένεια - Άρνηση επιστροφής σε ποσοστό 100 % ορισμένων ορισμένων ιατρικής φύσεως παροχών)
   (2004/C 190/25)
   Γλώσσα διαδικασίας: η γαλλική
   Στην υπόθεση T-191/01, André Hecq, υπάλληλος της Επιτροπής των Ευρωπαϊκών Κοινοτήτων, κάτοικος Mοndercange (Λουξεμβούργο), εκπροσωπούμενος από τον δικηγόρο C. Mοuratο, με τόπο επιδόσεως στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωπος: J. Curall), με αντικείμενο αίτημα ακυρώσεως δύο αποφάσεων που έλαβε στις 13 Οκτωβρίου 2000 και στις 6 Νοεμβρίου 2000, αντιστοίχως, το γραφείο εκκαθαρίσεως ιατρικών εξόδων, με την οποία το γραφείο αυτό αρνήθηκε να καλύψει σε ποσοστό 100 % ορισμένες ιατρικής φύσεως παροχές στις οποίες προέβη η σύζυγος του προσφεύγοντος, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και F. Dehοusse, δικαστές, γραμματέας: Ι. Νάτσινας, υπάλληλος διοικήσεως, εξέδωσε στις 12 Μαΐου 2004 απόφαση με το ακόλουθο διατακτικό:
   
               1.
            
            
               Ακυρώνει τις αποφάσεις που έλαβε στις 13 Οκτωβρίου 2000 και στις 6 Νοεμβρίου 2000, αντιστοίχως, το γραφείο εκκαθαρίσεως ιατρικών δαπανών, καθόσον με αυτές αρνήθηκε να καλύψει σε ποσοστό 100 % ορισμένες ιατρικής φύσεως παροχές στις οποίες προέβη η σύζυγος του προσφεύγοντος.
            
         
               2.
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 317 της 10.11.2001.